**Bavarske godišnje stipendije za poslijediplomske studije u akademskoj godini 2018./2019.**

Rok: 1. prosinca 2017.

Bavarske godišnje stipendije za poslijediplomske studije u akademskoj godini 2018./2019.

Slobodna Država Bavarska odnosno Bavarski visokoškolski centar za srednju, istočnu i jugoistočnu Europu (BAYHOST - Bayerisches Hochschulzentrum für Mittel-, Ost- und Südosteuropa) nudi u akademskoj godini 2018./2019. kandidatima iz Hrvatske godišnje stipendije za poslijediplomske ili doktorske studije na bavarskim visokim učilištima. Moguće je i financiranje jednogodišnjega studijskog boravka u Bavarskoj kao dijela doktorskoga studija u matičnoj zemlji. Jednogodišnje stipendije mogu se produljiti dva puta do najviše tri godine.

Obrasci za prijavu, upute o potrebnim prilozima i dodatna objašnjenja nalaze se na mrežnoj stranici [BAYHOST-a](http://www.uni-regensburg.de/bayhost/aktuelles/) te na [sljedećoj adresi](http://www.uni-r.de/bayhost/english/scholarships/study-in-bavaria/index.html%22%20%5Ct%20%22_blank):

**Kontakt osoba za dodatne informacije**: gđa Katrin Döppe (BAYHOST scholarship programs), doeppe@bayhost.de.

**Rok za podnošenje prve prijave na adresu BAYHOST-a je 1. prosinca 2017. godine** (datum primitka prijave).

Prijave se šalju poštom na sljedeću adresu:

Bayerisches Hochschulzentrum für Mittel-, Ost- und Südosteuropa BAYHOST
Universitätsstraße 31
D-93053 Regensburg
Germany

**Stipendije Švicarske Konfederacije u akademskoj godini 2018./2019.**

Rok: 15. studenoga 2017.

Ministarstvo znanosti i obrazovanja Republike Hrvatske i Agencija za mobilnost i programe Europske unije, u suradnji sa Švicarskim veleposlanstvom, objavljuju natječaj za jednogodišnje stipendije Švicarske Konfederacije u akademskoj godini 2018./2019. Za hrvatske državljane dodjeljuju se sljedeće kategorije stipendija u konkurenciji s kandidatima iz drugih zemalja Europske unije:

1. **stipendije za znanstvenoistraživačke boravke u Švicarskoj**, za diplomirane kandidate mlađe od 35 godina;
2. **stipendije za doktorske studije**, za diplomirane kandidate mlađe od 35 godina;
3. **stipendije za poslijedoktorske studije**, za kandidate kojima u trenutku početka stipendije doktorat neće biti stariji od tri godine;
4. **stipendije za umjetničke smjerove**, za diplomske (master) studije i istraživanja na konzervatorijima i umjetničkim školama u sklopu švicarskih sveučilišta primijenjenih znanosti, za kandidate mlađe od 35 godina.

Detaljnije informacije dostupne su u priloženim dokumentima na engleskome jeziku i na [mrežnoj stranici Državnoga tajništva za obrazovanje i znanost Švicarske](http://www.sbfi.admin.ch/scholarships_eng%22%20%5Ct%20%22_blank). Natječajnu dokumentaciju, koja uključuje prijavne obrasce, zainteresirani kandidati trebaju zatražiti od Švicarskog veleposlanstva.

Osoba za kontakt je gosp. Pero Katušić, tel.: +385 1 487 88 16, e-pošta: pero.katusic@eda.admin.ch.

Uz prijavne obrasce dostupne pri Švicarskom veleposlanstvu, prijavi je potrebno priložiti ispunjen i otisnut on-line obrazac na hrvatskome jeziku koji je dostupan na [web stranici](http://www.mobilnost.hr/prijava_za_stipendiju/). Obrazac služi kao temelj za elektroničku obradu podataka.

Prijavu, s potpunom dokumentacijom na jednome od jezika: njemačkome, francuskome, talijanskome ili engleskome, treba poslati u tri primjerka **do 15. studenoga 2017**. godine na adresu:

**Agencija za mobilnost i programe Europske unije
Frankopanska ulica 26
10 000 Zagreb
s naznakom: „Za stipendije Švicarske Konfederacije“**

tel.: + 385 1 5497 896
tel: + 385 1 5005 955
e-pošta: bilaterala@mobilnost.hr

Prijavom na natječaj kandidati daju privolu Agenciji za mobilnost i programe EU-a za prikupljanje i obradu njihovih osobnih podataka (koje su ustupili prijavom) u svrhu provedbe natječaja i suglasnost za korištenje podataka prilikom objave rezultata natječaja (ime i prezime) na mrežnoj stranici Agencije.